Student weer in hof vir poging tot moord | Maroela Media
Student weer in hof vir poging tot moord
ŉ Student wat in hegtenis geneem is nadat hy glo petrolbomme by die Kaapse Skiereiland Universiteit van Tegnologie afgeset en twee veiligheidswagte in ŉ brandende gebou toegesluit het, verskyn Donderdag weer in die Bellville-landdroshof.
Byron Dick staan tereg op aanklagte van poging tot moord, brandstigting, openbare geweld en die oortreding van ŉ hofbevel.
Dick het op 13 Oktober in die hof verskyn. Daar is besluit dat hy eers in aanhouding sal bly sodat ondersoekers sy agtergrond kan nagaan waarna die staat sal besluit of hy borgtog gaan teenstaan.
Die ondersoek moes ook vasstel of Dick wel ŉ student aan die universiteit is en, indien wel, wat hy studeer en watter jaar.
Dick het glo die kampussekuriteit se kantoor met ŉ petrolbom aan die brand gesteek en toe twee veiligheidswagte in die kantoor toegesluit. Die wagte kon betyds uit die brandende kantoor gered word en is na ŉ hospitaal gehaas. Een van die wagte is volgens berigte in ŉ kritieke toestand.
Dick het glo ook die universiteit se admingebou met ŉ petrolbom gegooi en ŉ hofbevel verontagsaam wat enige onwettige aktiwiteite op kampus verbied.
Man aan VSA uitgelewer oor kinderporno
Parlementêre SAUK-ondersoek vertraag
Wicus Jansen Van Vuuren.
Hy is terroris en moet so hanteer word.
Hierdie oortreding is sonder twyfel met voorbedagte rade beplan. Die beskuldigde het die doel gehad om die sekuriteitswagte te vermoor. Lewendig te verbrand. Ek glo so oortreding is sekerlik 15 jaar tronkstraf werd.
Iemand wat van jongs af so optree is gladnie onverantwoordelik nie maar ‘n krimmineel in beginsel. Hy behoort nooit weer by enige opleidings inrigting toegelaat te word nie. Verder hoort sy naam ook op ‘n swartlys, hy het reeds keer op keer bewys dat hy ‘n vyand van goeie orde en goeie samelewing is. Vir wet en orde hoort so persoon nie op vrye voet nie.
Kyk met wat se menswaardigheid die betoger behandel word.
Habteer die betogers die ander met dieselfde mens waardigheid?
Nee ek glo nie so nie. As hy werklik ‘n student is vir wat studeer hy. Gaan hy nog steeds voort met sy on menswaardigheid na hy afgestudeer is?
Groot gevaar vir die samelewing. Verwyder hom.